சுப்பிரமணிய தேசிகர் விஷயமாகப் பாடல்களை இயற்றி வருவார். அவற்றை  நான் படித்துக் காட்டுவேன். எளிய நடையில், கேட்பவர்கள் விரைவிற்  பொருளை உணர்ந்து இன்புறும் படி அப்பாடல்கள் இருக்கும். ஒரு கிறிஸ்தவ  கனவான் சைவ மடாதிபதியைப் புகழ்வதென்றால் அது மிகவும் அரிய செய்தி  யன்றோ? அன்றியும் பொறுப்புள்ள அரசாங்க உத்தியோகம் ஒன்றை வகித்து  வந்தவரும், பிறரை அதிகமாக லக்ஷியம் செய்யாதவருமான வேதநாயகம்  பிள்ளை பாடினாரென்பது யாவருக்கும் வியப்பை உண்டாக்கியது. பிள்ளையவர்களுடைய மாணாக்கராகிய வேதநாயகம் பிள்ளை 